open-index/open-wikipedia-markdown huggingface dataset:
கூர்ஜர தேசம்

**கூர்ஜர தேசம்** அல்லது **குஜராத்திரம்** (Gurjaradesa or Gurjaratra) பரத கண்டத்தின் வரலாற்று புகழ் மிக்க பகுதியாகும். கிபி 6 - 12 நூற்றாண்டில்  கூர்ஜர தேசம், தற்கால  வடக்கு குஜராத், தெற்கு மற்றும் கிழக்கு ராஜஸ்தான் பகுதிகளைக் கொண்டதாகும். இப்பகுதியில் கால்நடைகளை மேய்க்கும் குஜ்ஜர் இன மக்கள் அதிகம் வாழ்ந்ததால் இப்பகுதிக்கு கூர்ஜர தேசம் பெயராயிற்று.
  
கூர்ஜர தேசத்தின் கூர்ஜர-பிரதிகாரப் பேரரசு, கிபி 650 - 1036 முடிய கன்னோசியை தலைநகரமாகக் கொண்டு மேற்கிந்தியப் பகுதிகளை  ஆண்டனர். 

## வரலாறு

### பாணபட்டரின் ஹர்ச சரித்திரத்தில்
கிபி ஏழாம் நூற்றாண்டின் சமஸ்கிருத கவிஞரான பாணபட்டர் எழுதிய ஹர்ச சரித்திரம் எனும் நூலில், மேற்கிந்தியாவின் கூர்ஜர தேசம் குறித்த குறிப்புகள் உள்ளது. அந்நூலில் கூர்ஜர தேசம்,  சிந்து, மால்வா, தெற்கு குஜராத்தின் லாட தேசம், வடக்கு குஜராத் மற்றும் இராஜஸ்தானின் பெரும் பகுதிகளை கொண்டிருந்தது.

கிபி 631 - 645ல் இந்தியாவில் சுற்றுப்பயணம் மேற்கொண்ட சீன பௌத்தப் பயணி யுவான் சுவாங்கின் கூற்றின் படி, கூர்ஜர தேசத்தின் தலைநகரம் *பீன்மல்*  விளங்கியது.  இதன் அண்டை நாடுகளாக பரூச், உஜ்ஜைன், வல்லபி, சௌராட்டிரம்  மற்றும் அவந்தி நாடுகள் இருந்தன. 

கூர்ஜர தேசம் 833 சதுர கிலோ மீட்டர் பரப்பளவு கொண்டது. கிபி 628ல் கூர்ஜர தேசத்தின் சப்பா வம்ச மன்னர் *வியாக்கிரமுகன்*  ஆட்சிக் காலத்தின் கூர்ஜர தேசத்தின் கணிதவியலாளரும், வான சாத்திர அறிஞருமான  பிரம்மகுப்தர் பல அறிவியல் நூல்களை எழுதினார். 
ஹர்ஷவர்தனப் பேரரசில் இருந்த கூர்ஜர தேசம், ஹர்சரின் மறைவிற்குப் பின், கூர்ஜர தேசம் தன்னாட்சி கொண்ட நாடாக விளங்கியது. 

கிபி 712ல் முகமது பின் காசிம் தலைமையிலான அரபுப் படைகளால், கூர்ஜர தேசத்தின் பல பகுதிகள் அரபியர்கள் கைப்பற்றினர்.  முகமது பின் காசிம் இறந்த  பின்னர் மீண்டும் கூர்ஜரர்கள் தங்கள் இழந்த பகுதிகளை அரேபியர்களிடமிருந்து மீட்டனர்.

### கூர்ஜர ஆட்சியாளரகள்
கிபி 600ல் *இராஜா ஹரிச்சந்திர ரோகில்லாதி*  என்பவர், இராஜஸ்தானின் *மாண்டவியபுரம்*  எனும் நகரத்தை தலைநகரமாகக் கொண்டு *கூர்ஜர தேசம்*  எனும் சிறு நாட்டை நிறுவினார்.  . அவரது வழித்தோன்றலான *[[நாகபட்டர்]]*  என்பவர், கிபி 680ல் தலைநகரத்தை மாண்டவியபுரத்திலிருந்து, மேர்த்தா எனும் நகரத்திற்கு மாற்றினார். இறுதியில் கூர்ஜர மன்னர்கள் கூர்ஜர-பிரதிகாரப் பேரரசில் சிற்றரசர்களாக இருந்தனர்.

## பிற்கால குறிப்புகள்
கிபி 778ல் *உதயோதனன் சூரி* என்ற கவிஞர் எழுதிய *குவலயமாலா* எனும் நூலில் அழகிய கூர்ஜர தேசத்தின் கூர்ஜர மக்களையும்,  சிந்து நாட்டு சைந்தவர்களையும், தெற்கு குஜராத்தின் லாடர்களையும், பஞ்சாபின் மாலவர்களையும், தெற்கு இராஜஸ்தானின் மேவாரி மக்களையும் குறிக்கிறது.

*குஜராத்திரம்* எனும் சொல் முதலில் கிபி 861ல் *கக்கூகா*  எனுமிடத்தில் உள்ள *கட்டியாலா கல்வெட்டின்*  மூலமாக அறியப்படுகிறது. பிற்கால வரலாற்று ஆவணங்கள், குஜராத்திர மண்டலம் பழைய ஜோத்பூர் சமஸ்தானத்தின் பகுதியாக இருந்தது எனக் கூறுகிறது.

பிற்காலத்தில் கூர்ஜரம் அல்லது குஜராத்திரம் எனும்  சொல், தற்கால குஜராத்  மாநிலத்தை குறிக்கப் பயன்படுத்தப்படுகிறது. 1075 - 1154ல் வாழ்ந்த *ஜினதத்தா சூரி* என்பவர் கூர்ஜரத்தின் தலைநகரமாக தற்கால பதான் நகரம் இருந்ததாக குறிப்பிடுகிறார்.  கூர்ஜரர்களான சாளுக்கிய  சோலாங்கி வம்சத்தினர் கூர்ஜர தேசத்தை கிபி 950 – 1300 முடிய ஆண்டனர்.  

## மேற்கோள்கள்

; ஆதாரங்கள்
* 
* 
* 
*  
* 
* 
* 
* 

பகுப்பு:குசராத் வரலாறு
வள்ளிமலை முருகன் கோயில்

**வள்ளிமலை முருகன் கோயில்**, வேலூர் மாவட்டம், காட்பாடி அருகே அமைந்த குன்றின் மீதுள்ளது. வேலூர் - பொன்னை செல்லும் பேருந்துகள் வள்ளிமலை அடிவாரம் வழியே செல்கிறது. இக்கோயில் வேலூரிலிருந்து 25 கி மீ தொலைவில் உள்ளது.  

## புராண வரலாறு
சமண சமயத்தில் 23-வது தீர்த்தங்கரராகத் திகழ்ந்தவர் பார்சுவநாதர். இவர், முக்குடையின் கீழ் அமர்ந்த நிலையிலும் நின்ற நிலையிலும் சிற்பங்களாக வடிக்கப்பட்டுள்ளார். முக்குடைக்குக் கீழ் ஏழு தலைகளைக் கொண்ட நாகம் இவருக்கு அரணாகக் காட்டப்படுகிறது. எனவே, இவரை பார்சுவநாதர் என்று கூறுவர். இவரது பாதுகாவலர்களாகவும், அவர்களின் சாசனா தெய்வமாகவும் விளங்கியவர்கள் பத்மாவதி இயக்கியம்மனும், இயக்கன் தர்னேந்திரனும் ஆவர். சிற்பங்களில் பத்மாவதி இயக்கியம்மன் சற்று ஒய்யாரமாக அமர்ந்த நிலையில் தனது வலது காலை சற்று தூக்கி அமர்ந்துள்ள நிலையில் வடிக்கப்பட்டுள்ளது. தனது வலது கையை அபய முத்திரையுடன், தூக்கிய தனது இடது காலின் மேல் வைத்த நிலையில் காணப்படுகிறது. 

இச்சிற்பம், வேலூர் மாவட்டம் காட்பாடி அருகே அமைந்துள்ள வள்ளிமலையில் காணப்பட்ட சமண பெண் தெய்வமாகிய பத்மாவதி இயக்கியம்மன் ஆகும். வள்ளிமலை ஒரு சமணத் தலமாக விளங்கிய ஒன்று. இங்கு குடவரைச் சிற்பங்களும் உள்ளன. இதன் காலம் பொ.ஆ. 9-ம் நூற்றாண்டு என்பர். கழுகு மலையிலும் பத்மாவதி சிற்பம் ஒன்று காணப்படுகிறது. அமர்ந்த நிலையில், நான்கு கரங்களுடன் பாறையில் செதுக்கப்பட்டுள்ளது. பத்மாவதி வழிபாடு பொ.ஆ.18-ம் நூற்றாண்டு வரை காணப்படுகின்றது.
வள்ளிமலை முருகன் கோவில் கிபி 9ஆம் நூற்றாண்டில் கட்டப்பட்டது இந்த வள்ளிமலை முருகன் கோவில்.
மேலும் தற்போது இது இந்து தலமாக மாற்றப்பட்டு பல புனைவுகளை உள்ளடக்கியுள்ளது. அதன்படி இத்தலத்தில் வளர்ந்த வள்ளி, முருகனை கணவனாக அடைய விரும்பி,  திருமால் பாதத்தை வைத்து வழிபட்டாள். கன்னிப்பருவத்தில் அவள் தினைப்புனம் காக்கும் பணி செய்தாள். அங்கு வந்த முருகன், வள்ளியைத் திருமணம் செய்ய விரும்பினார். இதையறிந்த வள்ளியின் வளர்ப்பு தந்தை நம்பிராஜன், திருத்தணியில் முருகனுக்கு முறைப்படி வள்ளியை திருமணம் செய்து கொடுத்தார். நம்பிராஜனின் வேண்டுதலுக்கு இணங்க இங்குள்ள குன்றில் முருகன் எழுந்தருளினார்.

## கோயில் அமைப்பு
வள்ளிமலைக் கோயிலிலின் கருவறையில்  முருகன் வள்ளி, தெய்வானையுடன் காட்சி தருகிறார்.  வள்ளி குறவர் வேடர்  குலத்தில் வளர்ந்ததால் அர்த்தஜாம பூஜையில் தேனும், தினை மாவும் நைவேத்யமாக படைக்கப்படுகிறது. வள்ளி வாழ்ந்த இடம் என்பதால் அவளது பெயரிலேயே இத்தலம் அழைக்கப்படுகிறது. 

அடிவாரம் மற்றும் மலைக்கோயிலில்; குமரி வள்ளிக்கு தனி சன்னதி இருக்கிறது. வள்ளி கையில் பறவை விரட்ட பயன்படுத்தும் உண்டி வில், கவண் கல் வைத்திருக்கிறாள். முருகன், வள்ளியுடன் பேசிக்கொண்டிருந்த போது, அங்கு நம்பிராஜன் வந்து விட்டார். எனவே முருகன் வேங்கை மரமாக உருமாறி தன்னை மறைத்துக் கொண்டார். இந்த மரமே இத்தலத்தின் விருட்சமாக இருக்கிறது. 

அருணகிரிநாதரால்   திருப்புகழ் பாடப்பெற்ற தலம் இது.  மலைக்கோயிலில் கொடி மரத்திற்கு எதிரே விநாயகர் இருக்கிறார். முன் மண்டபத்தில் நவவீரர்கள், நம்பிராஜன் இருக்கின்றனர். இங்கிருந்து சற்று தூரத்திலுள்ள வனத்திற்குள் வள்ளி பறவைகள் விரட்டிய மண்டபம், நீராடிய சுனை, மஞ்சள் தேய்த்த மண்டபம், முருகன் நீர் பருகிய குமரி தீர்த்தம் என்னும் சூரிய ஒளி படாத தீர்த்தம் ஆகியவை உள்ளன.  யானையாக வந்து வள்ளியை பயமுறுத்திய விநாயகர், மலை வடிவில் இருக்கிறார். இதை யானைக்குன்று என்றழைக்கிறார்கள்.

## மேற்கோள்கள்


## வெளி இணைப்புகள்
*வள்ளிமலை முருகன் கோயில் கும்பாபிஷேகம்

பகுப்பு:வேலூர் மாவட்டத்திலுள்ள முருகன் கோயில்கள்
மனாமா அஜ்மான்

**மனாமா** ஐக்கிய அரபு அமீரகத்தில் அஜ்மான் மாநிலத்தில் உள்ள ஒரு சிறிய நகரமாகும். இந்நிலப்பகுதியில் விவசாயத்திற்கு முக்கியத்துவம் அளிக்கப்படுகிறது.மேலும் ஐக்கிய அரபு அமீரகத்தில் முன்னணி ராணுவ தளம் இங்கு செயல்பட்டு வருகிறது. 
## வரலாறு
1920 களின் பிற்பகுதியில் தொழிற்துறையின் வீழ்ச்சியைத் தொடர்ந்து, அஜ்மான் ஆட்சியாளர் ஷேக் ரஷீத் அல் நுயிமி, அஜ்மானின் 'ரொட்டி கூடை' என்ற வளச்சி திட்டத்தின் ஒரு பகுதியாக மனாமாவை  அடையாளம் கண்டு, பப்பாளி,எலுமிச்சை மரங்கள் உட்பட பல பயிர்களை உருவாக்க முயன்றார்.இங்கு 1930 களில் தேன் சேகரிப்பது முறைப்படுத்தப்பட்டது.இங்கு உலகத்தரம் வாய்ந்த இரு தேன் வகைகளும் இரண்டு பருவங்களிலும் கிடைக்கிறது.  
## அஞ்சல் தலை சேகரிப்பு

1963 ஆம் ஆண்டில், பிரிட்டனின் காலணி மாநிலங்களின் தபால் அமைப்புகளுக்கு பிரிட்டன் பொறுப்பை ஏற்றது. 1964 ஆம் ஆண்டில் அரசாங்கத்திற்கு அஞ்சல் தலை உற்பத்திக்கான உரிமத்தை அமெரிக்க அஞ்சல் தலை தொழில்முனைவோரான ஃபின்கேர் கென்னி அஜ்மானுடன் ஒரு ஒப்பந்தம் செய்தார்.பின்னர் இது போன்ற ஒப்பந்தங்களை புஜைரா ஆட்சியாளரிடமும் செய்தார். 
பகுப்பு: ஐக்கிய அரபு அமீரகம்
லையோனியம் அயனி

**லையோனியம் அயனி** *(lyonium ion)* என்பது ஒரு கரைப்பான் மூலக்கூறை புரோட்டானேற்றம் செய்து தருவிக்கப்படும் ஒரு நேர்மின் அயனியாகும் . புரோட்டானேற்றம் செய்யப்பட்ட நீரில் இருந்து கிடைக்கும் ஐதரோனியம் அயனியும், மெத்தனாலை புரோட்டானேற்றம் செய்தால் கிடைக்கும் CH3OH+2 அயனியும் இதற்கு உதாரணங்களாகும். இதே போல ஒரு கரைப்பான் மூலக்கூறை புரோட்டான் நீக்கம் செய்வதால் லையேட்டு எதிர்மின் அயனி உருவாகிறது. புரதச்சிதைப்பு கரைப்பான்களின் மோலார் கடத்துத்திறனுக்குப் பங்களிக்கும் மூலக்கூற்று தன்னயனியாதலின் விளைவாக இத்தகைய அயனிகள் தோன்றுகின்றன.

## மேற்கோள்கள்

பகுப்பு:காடிகள்
பகுப்பு:நேர்மின்னயனிகள்
நாகபட்டர்

**முதலாம் நாகபட்டர்** (Nagabhata I) (ஆட்சிக் காலம் 730-760), மேற்கு இந்தியாவில் கூர்ஜர-பிரதிகாரப் பேரரசை நிறுவியர் ஆவார்.  முதலாம்  நாகபட்டர், உஜ்ஜைன் நகரத்தை தலைநகராகக் கொண்டு மாளவம் எனப்படும் அவந்தி பகுதிகளை ஆண்டவர்.    பின்னர் தற்கால தெற்கு இராஜஸ்தான் மற்றும் வடக்கு குஜராத் பகுதிகளான கூர்ஜர நாட்டை தன் ஆட்சியில் விரிவு படுத்தியவர். சிந்துவிலிருந்து படையெடுத்த அரேபியப் படைகளை வென்றார். நாகபட்டர் கிபி 730 முதல் 760 முடிய கூர்ஜர-பிரதிகாரப் பேரரசராக ஆட்சி செய்தவர்.

நாகபட்டரின் வழித்தோன்றலான மிகிர போஜனின் குவாலியர் கல்வெட்டுக் குறிப்புகள், நாகபட்டரின் பேரன் வத்சராஜன் அவந்தியை 783 முதல் 784 முடிய ஆண்டதாக  கூறுகிறது.

## படையெடுப்புகள்

### அரபுப் படையெடுப்புகள்

அப்பாசியக்கலீபகத்தின் சிந்து மாகாண ஆளுநரின் அரேபியப் படைகள் மேற்கு இந்தியாவின் பல பகுதிகளின் மீது படையெடுத்து வென்று வருகையில், உஜ்ஜைன் நகரத்தை முற்றுகையிட்டதாக அல்-பாலாதுரி எனும் அரபு வரலாற்று ஆசிரியர் கூறுகிறார். ஆனால் போரின் முடிவில் உஜ்ஜைன் அரேபியர்களின் முற்றுகை தோல்வியில் முடிந்ததாக கூறப்படுகிறது.  

கூர்ஜர-பிரதிகாரப் பேரரசர் நாகபட்டர், அரேபியப் படைகளை எதிர்கொள்ள அரேபிய எதிர்ப்பு கூட்டணி அமைப்பை உருவாக்கியதாக ஆர். வி. சோமணி எனும் வரலாற்று ஆய்வாளர் கருத்தியலாகக் கொள்கிறார்.  

### இராஷ்டிரகூடர்களின் படையெடுப்புகள்

இராஷ்டிரகூடப் பேரரசர் தந்திதுர்கன், கிபி 760ல் நாகபட்டரை வென்றதாக, குஜராத்தின் *சஞ்சன்* கல்வெட்டுகள் கூறுகிறது.
 
## வாரிசுகள்
குவாலியர் கல்வெட்டுகள், காகுஸ்தன் மற்றும் தேவராஜன் ஆகியோர் நாகபட்டரின் பெயர் தெரியாத உடன்பிறப்பாளனின் மகன்கள் எனக் கூறுகிறது.. நாகபட்டரின் பேரன் வத்சராஜன் அவந்தியை 783 முதல் 784 முடிய ஆண்டதாக கல்வெட்டுக் குறிப்புகள் கூறுகிறது.

## இதனையும் காண்க
* கூர்ஜர-பிரதிகாரப் பேரரசு
* கூர்ஜர தேசம்

## மேற்கோள்கள்

; ஆதாரங்கள் 

* 
* 
* 
* 
* 
* 
* 
* 
* 

பகுப்பு:இந்தியப் பேரரசர்கள்
பகுப்பு:குசராத் வரலாறு
பகுப்பு:இராஜஸ்தான் வரலாறு
பகுப்பு:மத்தியப் பிரதேச வரலாறு
பந்தநல்லூர்

வலது|thumb|200x200px|பசுபதீஸ்வரர் ஆலய நுழைவாயில்
வலது|thumb|200x200px|பசுபதீஸ்வரர் ஆலயத்தின் உட்புறம்
**பந்தநல்லூர் **என்பது தஞ்சாவூர் மாவட்டத்தின் திருவிடைமருதூர் தாலுகாவில் உள்ள ஒரு கிராமம் ஆகும். இது ஆடுதுறைக்கு வடக்கே அமைந்துள்ளது. பந்தநல்லூர் வரலாற்று முக்கியத்துவம் வாய்ந்த கிராமம் ஆகும். அதன் பசுபதீஸ்வரர் ஆலயமும், ஆதிக்கேசவ பெருமாள் கோவிலும் சிறப்புமிக்கதாகும். பரதநாட்டியத்தில் பந்தநல்லூர் பாணி இங்கிருந்தே தோன்றியது.

## குறிப்புகள்

## மேற்கோள்கள்
* 
பகுப்பு:தஞ்சாவூர் மாவட்டத்திலுள்ள கிராமங்கள்
காயான் ஆறு

**காயான் ஆறு** *(Kayan River)* இந்தோனேசியாவின் போர்னியோ தீவில் பாய்கின்ற ஓர் ஆறு ஆகும். தலைநகரம் யாகர்தாவுக்கு வடகிழக்கில் 1600 கிலோமீட்டர் தொலைவில் வடக்கு கலிமந்தான் மாநிலத்தில் இந்த ஆறு பாய்கிறது. பகாவ் நதியும் இதன் கிளை ஆறுகளில் ஒன்றாகும்.

## மேற்கோள்கள்

பகுப்பு:இந்தோனேசியாவின் புவியியல்
பகுப்பு:இந்தோனேசிய ஆறுகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
இமிடசோலேட்டு

**இமிடசோலேட்டு** *(Imidazolate)* என்பது (C3H3N−2) என்ற மூலக்கூற்று வாய்ப்பாடு கொண்ட இமிடசோலின் இணை காரமாகும். கருக்கவரியான இது ஒரு வலிமையான காரமுமாகும். தனி எதிர்மின் அயனியானது C2v சீரொழுங்குடன் காணப்படுகிறது. இமிடசோலின் அமிலத்தன்மையின் pKa மதிப்பு 14.05 ஆகும். எனவே இமிடசோலில் (C3H3N2H) இருந்து புரோட்டானை நீக்க ஒரு வலிமையான காரம் தேவைப்படுகிறது. 

## தோற்றம்

ஒருங்கிணைவு வேதியியலில் இமிடசோலேட்டு  பொதுவாக ஒரு இணைப்பு ஈந்தணைவியாகக் கருதப்படுகிறது. சியோலிட்டிக் வகை இமிடசோலேட்டு கட்டமைப்பில் உலோகங்கள் இமிடசோலேட்டுகள் மூலமே ஒன்றுடன் ஒன்று இணைக்கப்படுகின்றன. சூப்பராக்சைடு டிசுமியூட்டேசு என்ற நொதியில் இமிடசோலேட்டு தாமிரம் மற்றும் துத்தநாக மையங்களை இணைக்கிறது. 
 
 

## மேற்கோள்கள்

பகுப்பு:எதிர்மின் அயனிகள்
பகுப்பு:இமிடசோல்கள்
தற்கால மெய்யியல்

தற்கால மெய்யியலானது மேற்குலக மெய்யியலின் வரலாற்றில் தற்போதைய காலம் ஆகும். இது 19ம் நூற்றாண்டின் இறுதியில், ஒழுக்கத்தின் தொழில்முறை மற்றும், பகுப்பாய்வு மற்றும் கண்ட மெய்யியலின் எழுச்சியுடன் ஆரம்பிக்கப்பட்டது.

"தற்கால மெய்யியல்" என்ற சொற்றொடர் மெய்யியலில் உள்ள தொழில்நுட்ப சொற்களின் ஒரு பகுதியாகும். இது மேற்குலக மெய்யியலின் வரலாற்றில் ஒரு குறிப்பிட்ட காலத்தைக் குறிப்பிடுகிறது. எனினும், இந்த சொற்றொடர் நவீன மெய்யியல் (இது மேற்குலக மெய்யியலில் முன்பகுதி காலத்தைக் குறிக்கிறது), பின்நவீன மெய்யியல் (இது கண்ட மெய்யியலாளர்களால் நவீன மெய்யியலின் மீதான விமர்சனங்களைக் குறிக்கிறது) மற்றும் எந்த அண்மைய மெய்யியல் வேலை குறித்தும் தொழில்நுட்பம் இல்லாமல் பயன்படுத்தப்படும் சொற்றொடர் ஆகியவற்றுடன் அடிக்கடி குழப்பிக்கொள்ளப்படுகிறது.

## மேலும் படிக்க
**The professionalization of philosophy**
* Campbell, James, *A Thoughtful Profession: The Early Years of the American Philosophical Association*. Open Court Publishing (2006)

## வெளி இணைப்புகள்

*
*[The [Philosophical Gourmet Report]'s description of "Analytic" and "Continental" philosophy] 

பகுப்பு:மெய்யியல்
தொடக்ககால மனிதப் புலப்பெயர்வு

தொன்மையான மனிதர்களின் குடியேற்றங்கள் மற்றும் நவீன மனிதர்களின் விரிவாக்கங்கள் 2 மில்லியன் ஆண்டுகளுக்கு முன்னர் ஓமோ இரெக்டசு ஆப்பிரிக்காவில் இருந்து வெளியேறியதில் இருந்து தொடங்கியது. இதன் பின் ஓமோ கெய்டெல்பெர்கன்சிசு உள்ளிட்ட பிற முற்காலத்திய மனிதர்களின் வெளியேற்றங்கள் ஆரம்பமானது. இவர்களே உடற்கூற்றியல் ரீதியான நவீன மனிதர்கள் மற்றும் நியாண்டர்தால் ஆகிய இரு இனங்களுக்கும் சாத்தியமான மூதாதையர் ஆவர். இறுதியாக, நவீன மனிதரின் ஆப்பிரிக்கத் தோற்றக் கோட்பாடு படி சுமார் 100,000 ஆண்டுகளுக்கு முன்பு ஆப்பிரிக்காவில் இருந்து ஓமோ செப்பியன்கள் வெளியேறினர். சுமார் 60,000 ஆண்டுகளுக்கு முன்னர் ஆசியா முழுவதும் பரவினர். பின்னர் பிற கண்டங்கள் மற்றும் தீவுகளில் வாழத்தொடங்கினர்.

## மேலும் படிக்க

* Jared Diamond, *[[Guns, germs and steel. A short history of everybody for the last 13'000 years]]*, 1997.
* 
*

## வெளி இணைப்புகள்
*Atlas of the Human Journey - National Geographic
*Journey of Mankind - Genetic Map - Bradshaw Foundation
*Prehistoric Human Migration From Africa to World Video May 2015

பகுப்பு:மரபியல் கால்வழி
பகுப்பு:மாந்தரினப் படிமலர்ச்சி
பகுப்பு:மாந்த மக்கள்தொகை மரபியல்
பகுப்பு:பழங்கற்காலம்
ஷாமன் மதம்

**ஆவி வழிபாட்டாளர்கள்** அல்லது **ஷாமன் மதம்** என்பது ஒரு மதம் அல்லது பழக்கமாகும். இதில் ஒரு ஷாமன் அல்லது பயிற்சியாளர் மனநிலை மாறிய நிலைகளை அடைந்து, ஒரு ஆவி உலகத்தை உணர்ந்து, அதனுடன் தொடர்புகொண்டு அதன் ஆழ்ந்த ஆற்றல்களை இவ்வுலகிற்குக் கொண்டு வருகிறார்.

ஒரு **ஷாமன்** என்பவர் நல்ல மற்றும் தீய ஆவிகள் உலகை அணுகக்கூடியவராகவும், செல்வாக்கு செலுத்துபவராகவும் கருதப்படுகிறார். பொதுவாக ஒரு சடங்கின் போது தன் நினைவிழந்த நிலைக்குள் நுழைகிறவராகவும், சோதிடம் சொல்பவராகவும் மற்றும் குணமடைய வைப்பவராகவும் கருதப்படுகிறார். "ஷாமன்" என்ற சொல் வடக்கு ஆசியாவின் துங்குசிக் எவங்கி மொழியில் இருந்து உருவாகி இருக்கலாம் என்று கருதப்படுகிறது. இனமொழியியலாளர் சுகா சன்குனனின் கூற்றுப்படி "இந்த சொல் அனைத்து துங்குசிக் சொற்றொடர்களிலும் சான்று கூறப்பட்டுள்ளது". இது நெகிதால், லமுத், உதேகே/ஒரோசி, இல்ச்சா, ஒரோக், மஞ்சூ மற்றும் உல்ச்சா ஆகிய அனைத்து மொழிகளிலும் உள்ளது. மேலும் அவர் "'ஷாமன்' என்பதன் பொருள் முன்-துங்குசிக் மொழியிலிருந்து பெறப்பட்டது என்ற ஊகத்திற்கு எதுவும் முரணாகத் தோன்றவில்லை" என்கிறார். இச்சொல் குறைந்தபட்சம் 2 ஆயிரம் ஆண்டுகள் பழமையானதாக இருக்கலாம் என்கிறார். 1552ல் உருசிய படைகள் கசானின் ஷாமனிசக் கானேட்டை வெற்றி கொண்ட பிறகு மேற்கத்திய உலகத்திற்கு இந்த சொல் அறிமுகப்படுத்தப்பட்டது. 

"ஷாமன் மதம்" என்ற சொல் முதன்முதலில் துருக்கியர்கள் மற்றும் மங்கோலியர்கள், அதேபோல் அண்டையாவர்களான துங்குசிக் மற்றும் சமோயேதிக்-பேசும் மக்களின் பழங்கால மதத்தின் வெளிப்புறப் பார்வையாளர்களாக மேற்கத்திய மானுடவியலாளர்களால் பயன்படுத்தப்பட்டது. உலகெங்கிலும் அதிக மத பாரம்பரியங்களைக் கவனித்துப் பார்க்கையில், சில மேற்கத்திய மானுடவியலாளர்கள் ஆசியா, ஆப்பிரிக்கா, ஆத்திரலாசியா மற்றும் அமெரிக்காவின் முற்றிலும் தொடர்பற்ற பகுதிகள் ஆகியவற்றின் பிற பகுதிகளிலுள்ள இனரீதியான மதங்களுக்குள் காணப்படும் ஒன்றுக்கொன்று தொடர்பற்ற மாய-மத நடைமுறைகளை விவரிக்க இந்த சொல்லை மிக பரந்த அளவில் பயன்படுத்தத் தொடங்கினர்.

## சொல்

### சொற்பிறப்பு
thumb|சைபீரியன் சாமன் பற்றி முந்தைய அறியப்பட்ட விளக்கம். இது டச்சு ஆராய்ச்சியாளர் நிக்கோலசு விட்சனால் வரையப்பட்டதாகும். 1692ம் ஆண்டில் சமோயேதிக்- மற்றும் துங்குசிக் பேசும் மக்களிடையே அவரது பயணங்களைப் பற்றி ஒரு கட்டுரையை எழுதினார். விட்சன் இந்த விளக்கப்படத்தை "பிசாசின் பூசாரி," எனக் குறிப்பிட்டுள்ளார். அவர் பேய் குணங்கள் என தான் நினைத்ததை வெளிப்படுத்த இந்த வடிவத்திற்கு கூரிய வளை நகங்களைக் கொடுத்துள்ளார்.

"சாமன்" என்ற சொல் ஒருவேளை எவங்கி மொழியில் இருந்து உருவாகி இருக்கலாம். சிம் எவங்கி மக்களால் பேசப்பட்ட தென்கிழக்கு மொழியிலிருந்து பெரும்பாலும் இது உருவாகி இருக்கலாம்.

## குறிப்புகள்

பகுப்பு:மாற்று மருத்துவ முறைகள்
பகுப்பு:சமயம்
வட அமெரிக்காவின் வரலாறு

[thumb|323x323px|விளக்கப்படமாக [வட அமெரிக்கா|வட அமெரிக்காவின் ஒரு ஒருங்கிணைந்த செயற்கைக்கோள் புகைப்படம்]]
**வட அமெரிக்காவின் வரலாறு**, வட அமெரிக்க கண்டத்தின் மக்களுடைய கடந்தகால முன்னேற்றங்களைக் கொண்டுள்ளது. 40,000 முதல் 17,000 ஆண்டுகளுக்கு முன்னர் பெரிங் கடலைக் கடந்து மக்கள் குடியேறியபோது இக்கண்டம் முதன்முதலாக ஒரு மனித வாழ்விடம் ஆனதாகப் பரவலாக நம்பப்பட்டது. சமீபத்திய கண்டுபிடிப்புகள் அந்த மதிப்பீட்டை குறைந்தபட்சம் 90,000 ஆண்டுகளுக்கு முன்னது எனக்கூறுகின்றன. இருந்தாலும், குடியேறியவர்கள் தொலைதூர வடக்கிலுள்ள இனுவிட்டுகளிலிருந்து தெற்கில் உள்ள மாயன்கள் மற்றும் அசுதெக்குகள் வரை கண்டத்தின் பல இடங்களில் குடியேறினர். இந்த தனிமைப்படுத்தப்பட்ட சமூகங்கள் ஒவ்வொன்றும் தங்கள் தனித்துவமான வாழ்க்கையையும் கலாச்சாரங்களையும் அபிவிருத்தி செய்தன. அத்திலாந்திக்குப் பெருங்கடல் தாண்டி ஐரோப்பா, ஆசியா முழுவதும் இருந்த பரந்த வர்த்தக மற்றும் நாகரிகங்களின் மோதல்களுடன் ஒப்பிடுகையில் இக்கண்டத்தில் ஒருவருக்கு ஒருவருடனான தொடர்பு ஒரு வரையறைக்குள் தான் இருந்தது. 

## உசாத்துணை

## குறிப்புகள்
* Bennett, Norma V. (1997), *Pioneer Legacy*, 0-9683026-0-2
* Kane, Katie *[https://www.jstor.org/stable/1354592 Nits Make Lice: Drogheda, Sand Creek, and the Poetics of Colonial Extermination]* *Cultural Critique*, No. 42 (Spring, 1999), pp.&nbsp;81–103 
* Churchill, Ward *A Little Matter of Genocide* 1997 City Lights Books 0-87286-323-9

பகுப்பு:வட அமெரிக்கா
கிழக்கு ஆசியாவின் வரலாறு

கிழக்கு ஆசியாவின் வரலாறு என்பது கிழக்கு ஆசியா என அறியப்படும் ஆசியக் கண்டத்தின் கிழக்கத்திய பிராந்தியத்தில் வாழ்ந்த மக்களின் வரலாற்றுக்கு முந்தைய காலம் முதல் தற்காலம் வரை உள்ள வரலாறு ஆகும். இப்பகுதி சீனா, ஜப்பான் மற்றும் கொரியாவின் பண்டைய நாகரிகங்கள் தோன்றி வளர்ந்த இடமாகும்.

வரலாற்றுக்கு முந்தைய காலத்தில், ஓமோ இரெக்டசு கிழக்கு மற்றும் தென்கிழக்கு ஆசியாவில் 18 இலட்சம் முதல் 40,000 ஆண்டுகளுக்கு முன்பு வாழ்ந்தனர். பதிவுசெய்யப்பட்ட நாகரிகம் சீனாவில் சுமார் 2000 கி.மு. முதல் தொடங்குகிறது.

## வரலாற்றுக்கு முந்தைய காலம்
ஓமோ இரெக்டசு ("நிமிர்ந்த மனிதன்") கிழக்கு மற்றும் தென்கிழக்கு ஆசியாவில் 18 இலட்சம் முதல் 40,000 ஆண்டுகளுக்கு முன்பு வாழ்ந்ததாக நம்பப்படுகிறது. 

பீக்கிங் மனிதன் என அறியப்படும் 40 ஓமோ இரெக்டசு நபர்களின் புதைபடிவங்கள், பெய்ஜிங் அருகே சோகோதியானில் கண்டுபிடிக்கப்பட்டன. இவர்கள் சுமார் 400,000 ஆண்டுகளுக்கு முன்பு வாழ்ந்தவர்களாவர். இந்த இனம் சீனாவில் குறைந்தபட்சம் பல இலட்சம் ஆண்டுகள் வாழ்ந்ததாக நம்பப்படுகிறது. இவர்கள் இந்தோனேசியாவில் 2,00,000 ஆண்டுகளுக்கு முன்பு வரை வாழ்ந்து இருக்கலாம். இவர்கள் முதன்முதலில் தீ மற்றும் உணவை சமைக்க தெரிந்தவர்களாக இருந்திருக்கலாம்.

## மேலும் காண்க
* சீன வரலாறு
* சப்பானிய வரலாறு

## உசாத்துணை

## மேலும் படிக்க
* Ebrey, Patricia Buckley, and Anne Walthall. *East Asia: A Cultural, Social, and Political History* (2 vol. 2008-2013)
* Holcombe, Charles. *A History of East Asia: From the Origins of Civilization to the Twenty-First Century* (2010)
* Lipman, Jonathan N. and Barbara A. Molony. *Modern East Asia: An Integrated History* (2011)
* Prescott, Anne. *East Asia in the World: An Introduction* (2015)
* Reid, Anthony. *A History of Southeast Asia: Critical Crossroads* (Blackwell History of the World, 2015)
*

### அறிஞர் பத்திரிகைகள்
* *[[Bulletin of the National Museum of Japanese History]]*, In Japanese
* *[[Central Asian Survey]]*
* *[[Journal of Japanese Studies]]*
* *[[Korean Studies (journal)|Korean Studies]]*
* *[[Late Imperial China (journal)|Late Imperial China]]*
* *[[Monumenta Nipponica]]*, Japanese studies (in English)
* *[[Social Science Japan Journal]]*
* *[[T'oung Pao|T'oung Pao: International Journal of Chinese Studies]]*

## வெளி இணைப்புகள்
*Chinese Studies in History
*Journal of Modern Chinese History
*Modern China: An International Journal of History and Social Science
* Modern China: East Asian History
* Sino-Japanese Studies

பகுப்பு:கிழக்கு ஆசியா
ஓசியானியாவின் வரலாறு

[thumb|[மாவோரி போர் நடனம், நியூசிலாந்து, ஏறத்தாழ கி.பி. 1850.]]
[வலது|thumb|[ஓசியானியா|ஓசியானியாவின் ஓவியம் 1852 ஆம் ஆண்டில் ஜே. ஜி. பார்பி டூ போக்கெஜ் வரைந்தது. பொலினீசியா, மைக்குரோனீசியா, மெலனீசியா மற்றும் மலேசியாவின் பகுதிகள் அடங்கும்.]]
ஓசியானியாவின் வரலாறு ஆத்திரேலியா, நியூசிலாந்து, பப்புவா நியூ கினி, பிஜி மற்றும் பிற பசிபிக் தீவு நாடுகளின் வரலாற்றை உள்ளடக்கியதாகும்.

## வரலாற்றுக்கு முந்தைய காலம்

### பொலினீசியா கோட்பாடுகள்
பொலினீசிய மக்கள் கடல் தாண்டி குடியேறிய ஆசுதிரோனேசிய மக்களின் வழித்தோன்றல்களாகக் கருதப்படுகின்றனர். ஆரம்பத்தில் தாய்வானில் மற்றும் இறுதியில் மலேசிய தீபகற்பத்தில், இவர்களின் மொழியின் தோற்றம் ஏற்பட்டதாகக் கருதப்படுகிறது. கி.மு. 3000 மற்றும் கி.மு. 1000 இடையே ஆசுதிரோனேசிய மொழிகளின் பேச்சாளர்கள் தைவானில் இருந்து தீவு தென் கிழக்கு ஆசியாவிற்குப் பரவத் தொடங்கினர். இதற்கு முன் இவர்கள் சுமார் 8,000 ஆண்டுகளுக்கு முன்பு தெற்கு சீனாவிலிருந்து மேற்கு மைக்குரோனீசியாவின் விளிம்புகளுக்கு வந்தனர். அங்கிருந்து பின் மெலனீசியாவிற்கு சென்றனர். எனினும் இவர்கள் சீனா மற்றும் தைவான் மக்களில் பெரும்பாலானோரான ஹான் சீனர்களிடமிருந்து வேறுபடுகிறார்கள்.

## மேலும் காண்க
* ஆத்திரேலிய வரலாறு

## உசாத்துணை

பகுப்பு:ஓசியானியா
அருண் ஆறு (சீனா - நேபாளம்)

**அருண் ஆறு** (*Arun River ([[நேபாளி மொழி|நேபாளி]]: अरुण नदी*); நேபாளத்தில் அமைந்துள்ள கோசி அல்லது சப்த கோசி ஆற்றின் ஒரு பகுதியான இது, எல்லை கடந்து பாயும் ஆறாகும். சீனாவின் திபெத் தன்னாட்சிப் பிராந்தியத்தில் உருவாகும் இந்த அருண் ஆற்றை, அப்பகுதியில் **புங் சு** அல்லது **பம்-சு** (*Phung Chu or Bum-chu*) என அழைக்கப்படுகிறது.

## பெயர்
திபெத்தில் இந்த ஆற்றை "பம் - சு" (*Bum-chu*) என அழைக்கப்படுகிறது, இது **புங் சு** (*Phung Chu*) அல்லது சீன மொழியிலிருந்து "பெங் குவா", அல்லது (*Peng Qu or Pumqu*) பும்குவிலிருந்து ஒலிபெயர்ப்பு செய்யப்படுகிறது. சீனாவிற்குள் உள்ள உலகின் 14 ஆவது உயரமான சிசாபங்மா பனிமலைப் பகுதியிலிருந்து வரும்  "மென் கியுன்" அல்லது "மொய்ன்க்யுன்" (*Men Qu or Moinqu*) எனும் உயர்ந்த உப ஆறாக வரும் இது, நேபாளத்திற்கு வந்தவுடன் அருண் ஆறாக பெயர்மாற்றம் பெறுகிறது.

## திபெத்
திபெத்தியப் பெயரான பும்-சு (*Bum-chu*), ஒரு பானையில் உள்ள நீர் அளவிலிருந்து, வரும் ஆண்டின் தெய்வீக அல்லது புனிதமான, எதிர்பார்ப்புகளுக்கு முயற்சிக்கும் ஒரு சமய விழாவைக் குறிக்கிறது, சு "*chu*" என்பது "நீர்" என்ற திபெத்திய வார்த்தையாகும். திபெத்தியிலுள்ள நிலாம் மாகாணத்தில் (*Nyalam County*) உள்ள குட்சோ (*Gutso*) அருகே உருவாகும் இந்த மென் - சு ஆறு (*Men-chu*) சுமார் 17 கிலோமீட்டர் (11 மைல்) கீழ்நோக்கி சென்று இணைகிறது. திங்ரி மாகாணத்தின்(*Tingri county*) மேல் பகுதிகளை அடைந்து ஆக்கிரமித்த பம்-கு, பக்கவாட்டு பள்ளத்தாக்கில், அதன் துணை ஆறுகளை உருவாக்கப்படுகிறது. இதில் முதன்மையானது லோலோ-சு (*Lolo-chu*), ஷெல்-சு (*Shel-chu*), ராங்க்பூ-சு (*Rongpu-chu*), ட்ராகர்-சு (*Trakar-chu*), கர்தா-சு (*Kharda-chu*), ரா-சு சாங்போ (*Ra-chu Tsangpo*), மற்றும் லாங்க்கார் க்யூ-சு (*Langkor Gya-chu*). அருண் ஆறு எனப்படும் இந்த பம் - சு ஆற்றை சந்திக்கக்கூடிய மற்றொரு ஆறு, ட்ராகர் - சு ஆறு ஆகும். மேலும் கர்தா (*Kharda*) நகரத்தை கடந்த செல்லும் இந்த ஆறு, எவரெசுட்டுவின் கிழக்கு முகத்திலுள்ள "காங்க்ஜங்" (*Khangzhung*) என்னுமிடத்தை நுழைவாயிலாக கொண்டுள்ளது. நேபாளத்தின் மக்காலு மற்றும் கஞ்சஞ்சங்கா மலைப் பகுதிகளுக்கு நடுவே நேரடியாக இமயமலைகளின் முக்கிய சங்கிலியால் திரட்டப்பட்டிருக்கும் அதன் சக்தி, அதன் தெற்கேந்திராவின் தெற்கே செல்கிறது. மேலும் இந்த ஆற்றின் உயரம் சுமார் 3,500 மீட்டர் (11,500 அடி) எல்லை வரை இருப்பதால்,  மக்காலு மற்றும் கஞ்சஞ்சங்கா மலை என இரண்டும் சுமார் 8,500 மீட்டர் (27,900 அடி), பள்ளத்தாக்கில் உள்ளது. இது உலகின் ஆழமான ஒன்றாக சுமார் 5,000 மீட்டர் (16,000 அடி) ஆழத்தில் உள்ளது.

## கோசி ஆறு அமைப்பு
கங்கை ஆற்றின் மிகப்பெரிய துணை ஆறான, கோசி, அல்லது சப்த கோசி எனும் ஆறு கிழக்கு நேபாளத்தின் வடிகாலாக உள்ளது. மேலும் இந்த ஆறு மத்தியகிழக்கு நேபாளத்தில் ஒன்றாக இணைந்து ஏழு ஆறுகள் இருப்பதால் சப்த கோசி எனப்படுகிறது.(*சப்த என்ற வடமொழி சொல்லுக்கு, தமிழில் ஏழு என்று பொருள்*)

## சான்றுகள்

பகுப்பு:ஆசிய மாதக் கட்டுரைகள் நவம்பர் 2017
பகுப்பு:ஆசிய ஆறுகள்
பகுப்பு:திபெத்திய ஆறுகள்
பகுப்பு:நேபாள ஆறுகள்
பகுப்பாய்வு மெய்யியல்

**பகுப்பாய்வு மெய்யியல்** என்பது மெய்யியலின் ஒரு வகை ஆகும். இது 20ம் நூற்றாண்டின் ஆரம்பத்தில் ஆங்கில மொழி பேசும் நாடுகளில் ஆதிக்கம் செலுத்திய மெய்யியலின் ஒரு பகுதியாகும். ஐக்கிய இராச்சியம், அமெரிக்க ஐக்கிய நாடு, கனடா, ஆத்திரேலியா, நியூசிலாந்து மற்றும் ஸ்காண்டினேவியா ஆகிய பகுதிகளில் பெரும்பாலான பல்கலைக்கழக தத்துவ துறைகள் "பகுப்பாய்வு" துறைகள் என்றே தங்களை அடையாளம் காட்டுகின்றன.

"பகுப்பாய்வு மெய்யியல்" என்ற வார்த்தை பல விசயங்களில் ஒன்றைக் குறிக்கலாம்:
* ஒரு மெய்யியல் நடைமுறை
* ஒரு வரலாற்று வளர்ச்சி

## வரலாறு
எஃப். எச். பிராட்லி (1846-1924) மற்றும் தாமஸ் ஹில் கிரீன் (1836-1882) ஆகிய மெய்யியலாளர்களால் கற்பிக்கப்பட்ட பிரித்தானிய கருத்துவாதம் 19ம் நூற்றாண்டின் பிற்பகுதியில் ஆங்கில மெய்யியலில் ஆதிக்கம் செலுத்தியது. இந்த அறிவார்ந்த அடிப்படையில் பகுப்பாய்வு மெய்யியலைத் தொடங்கிய ஜி. ஈ மூர் மற்றும் பெர்ட்ரண்டு ரசல் ஆகியோர் ஆரம்ப பகுப்பாய்வு மெய்யியலிலை தெளிவாகப்பேச ஆரம்பித்தனர்.

## குறிப்புகள்

பகுப்பு:மெய்யியல்
பசேனதி

**பசேனதி** (Pasenadi) () (கிமு 6-ஆம் நூற்றாண்டு), பண்டைய பரத கண்டத்தின் வடக்கில் உள்ள கோசல நாட்டு மன்னர் ஆவார். புத்தர் காலத்திய, இச்வாகு குல மன்னரான இவரது தலைநகரம் சிராவஸ்தி ஆகும். இவர் மன்னர் சஞ்சய மகாகோசாலரின் மகனாவார். மன்னர் பசேனதி புத்தரின் புகழ் பெற்ற உபாசகர் ஆவார். இவர் கோசலத்தில் பௌத்த பிக்குகள் மற்றும் பிக்குணிகள் தங்குவதற்காக பல விகாரைகள் நிறுவியவர். இவரது தலைநகரான சிராவஸ்தியில் அனாதபிண்டிகன் நிறுவிய ஜேதவனத்தில், புத்தர் அடிக்கடி தங்கி மக்களுக்கு அறங்களை எடுத்துக் கூறுவார்.

## வாழ்க்கை
கோசல மன்னர் பசேனதி எனும் பிரஸ்னஜித் தக்சசீலாவில் படித்தவர்.    இவரது முதல் மனைவி மகத நாட்டு இளவரசியாவர். . இரண்டாம் மனைவி வாசவகத்தியா, மகாநாமாவின் வளர்ப்பு மகள் ஆவார். இரண்டாம் மனைவி வாசவகத்தியாவிற்கு விதூதபன் என்ற மகனும்; வஜ்ஜிரா என்ற மகளும் பிறந்தனர். வஜ்ஜிராவை, மகத இளவரசர் அஜாதசத்ருவுக்கு மணமுடித்தனர்.  

## இதனையும் காண்க
* சிராவஸ்தி
* ஜேதவனம்
* அனாதபிண்டிகன்
* புத்தரின் சீடர்கள்

## மேற்கோள்கள்

### ஆதாங்கள்
* 
* 

பகுப்பு:புத்தரின் சீடர்கள்
ஜூரிக் ஏரி

**ஜூரிக் ஏரி**  சுவிச்சர்லாந்து நாட்டில் உள்ள ஒரு ஏரி ஆகும். இதன் நீளம் 40 கிலோமீட்டர் ஆகும்.  இது  ஐரோப்பாவில் உள்ள மிக சிறிய ஏரிகளில் ஒன்று. 90 சதுர கி.மீ. பரப்பளவு உடையது.அதிகபட்ச  ஆழம் 136மீட்டர்.  

## மேற்கோள்கள்
ஜூரிக் ஏரி பற்றி ஆங்கிலத்தில்
பகுப்பு:சுவிட்சர்லாந்தின் ஏரிகள்
பகுப்பு:பிரான்சின் புவியியல்
லூசெர்ன்

** லூசெர்ன்  ** (Lucerne) ஒரு முக்கிய வரலாற்று பழைமையான நகரம் ஆகும்.  இந்நகரின் மொத்த மக்கள் தொகை 81592 ஆகும். மொழி ஃப்ரெஞ்சு, ஆங்கிலம் ,அல்பேனியம், ஜெர்மன் போர்ச்சுகீசியம் போன்ற மொழிகள் மக்களால் பேசப்படுகின்றன. ரோமன் கத்தோலிக் மதத்தை சார்ந்த மக்கள் அதிகம் உள்ளனர்
## தொழில்
இங்கு வாழும் மக்களின் முக்கியத் தொழில் விவசாயம் ஆகும். பெரும் நிலப்பகுதி  காடு ஆகும். 
## லூசெர்ன் ஏரி
இவ்வூரின் நடுவே லூசெர்ன் ஏரி உள்ளது. இது ஒரு சிறந்த முக்கிய சுற்றுலாத்தலமக விளங்குகிறது.
பகுப்பு:சுவிட்சர்லாந்து நகரங்கள்
1-ஆக்டேன்தயோல்

**1-ஆக்டேன்தயோல்** *(1-octanethiol)* என்ற கரிமச் சேர்மம் 1-மெர்காப்டோ ஆக்டேன் என்ற பெயராலும் அழைக்கப்படுகிறது,
அமெரிக்க அமைப்பான தொழில் பாதுகாப்பு மற்றும் உடல்நல தேசிய நிறுவனம் இச்சேர்மத்தை ஒரு தொழில்வகை தீங்குச் சேர்மமாக கருதுகிறது. இச்சேர்மத்துடனான தொடர்பால் கண்கள், தோல், சுவாசப் பாதை, இரத்தம், மத்திய நரம்பு மண்டலம் போன்றவை பாதிக்கப்படும் என்று இவ்வமைப்பு கூறுகிறது. கண்கள், மூக்கு ஆகியவற்றில் எரிச்சல், களைப்பு, மூச்சுத்திணறல், குமட்டல், தலைவலி, அயர்ச்சி, வாந்தி முதலியவை உண்டாகும் 

## மேற்கோள்கள்
.

பகுப்பு:தயோல்கள்
பகுப்பு:கரிமச் சேர்மங்கள்
ராஸ் 128

**ராஸ் 128** (*Ross 128*) என்பது ஒரு செங்குறுமீன் ஆகும். இது கன்னி  விண்மீன் குழாமின் வானநடுவரை இராசிச் சக்கரத்தில் β வர்ஜினிசு என்ற விண்மீனுக்கு அருகில் அமைந்துள்ளது. இதன் தோற்ற ஒளிப்பொலிவெண் 11.13 என்பதால், இதனை வெறும் கண்களால் காணமுடியாது. பார்வை இடவழு கணிப்புகளின் படி, நமது பூமியில் இருந்து 10.89 ஒளியாண்டுகள் ((3.34 புடைநொடிகள்) தூரத்தில் உள்ளதால், இது சூரியக் குடும்பத்தில் இருந்து 12வது மிகக்கிட்டிய விண்மீன் அமைப்பாக உள்ளது. இவ்விண்மீன் 1926 ஆம் ஆண்டில் அமெரிக்க வானியலாளர் பிராக் ராஸ் என்பவரால் முதற்தடவையாக அட்டவணைப்படுத்தப்பட்டது.

## அசாதாரண வானொலி அலை
2017 மே 12 இல், ராஸ் 128 விண்மீன் மர்மமான அலைகளை உணர்ந்ததாக அரிசிபோ வானிலை ஆய்வுகூடத்தில் இருந்து ஆய்வாளர்கள் கண்டறிந்தனர். இவ்விண்மீன் பத்து நிமிடங்கள் தமக்குத் தெரிந்ததாகவும், அந்நேரத்தில் அகலப்பட்ட வானொலி அலைகளை அவதானித்தாகவும் புவெர்ட்டோ ரிக்கோ பல்கலைக்கழக வானுயிரியலாளர் ஏபெல் மேன்டெசு அறிவித்தார்.

## கோள் தொகுதி

ராஸ் 128 பி என்ற கோள் 2017 சூலையில் சிலியில் உள்ள லா சில்லா வான் காணகத்தில் அவதானிக்கப்பட்டது. இதன் இருப்பு 2017 நவம்பர் 15 இல் உறுதிப்படுத்தப்பட்டது. புரொக்சிமா பி இற்குப் பின்னர் இதுவே பூமியின் அளவிலான இரண்டாவது முகக் கிட்டிய புறக்கோள் ஆகும்.

## மேற்கோள்கள்

## வெளி இணைப்புகள்
* Astronomers heard “weird” signals from direction of Ross 128 (Skymania)
* SolStation.com: Ross 128

பகுப்பு:M வகை முதன்மை வரிசை விண்மீன்கள்
சாந்திதேவர்

**சாந்திதேவர்** (Shantideva)  (சமசுகிருதம்: Śāntideva)  எட்டாம் நூற்றாண்டின் இந்தியப் பௌத்த அறிஞர் ஆவார். சாந்திதேவர், சௌராட்டிரா நாட்டின் மன்னர் கல்யாணவர்மனுக்கு கிபி எட்டாம் நூற்றாண்டில் பிறந்தவர்.

பௌத்த பிக்குவாக மாறிய சாந்திதேவர்,  நாளாந்தா பல்கலைக்கழகத்தில் பௌத்த சமய சாத்திரங்களை கற்றவர். நாகார்ஜுனரின் மகாயானத்தின் ஒரு பிரிவான மத்தியமிகம் தத்துவத்தை தென்கிழக்கு ஆசியா, திபெத் மற்றும் சீனாவில் பரப்பியவர். சாந்திதேவர், போதிசத்துவ நிலையை அடைவது குறித்தான நூல் எழுதியுள்ளார்.

## அடிக்குறிப்புகள்

## மேற்கோள்கள்
*
*
*
*
*
*
*
* Śāntideva, Cecil Bendall and W. H. D. Rouse (trans)(1922). Śikshā-samuccaya: a compendium of Buddhist doctrine, compiled by Śāntideva chiefly from earlier Mahāyāna Sūtras. London: Murray
* L. D. Barnett (trans) (1909 ). "The Path of light rendered for the first time into Engl. from the Bodhicharyāvatāra of Śānti-Deva: a manual of Mahā-yāna Buddhism, New York, Dutton

## வெளி இணைப்புகள்

* Śāntideva's Bodhisattva-caryāvatāra  English translation; Readable HTML.
* Internet Encyclopedia of Philosophy entry on Shantideva by Amod Lele
* Talk about Shantideva by Stephen Batchelor
* Engaging in Bodhisattva Behavior, full unpublished translation of the Bodhicaryavatara by Alexander Berzin
* Commentary to Bodhicaryavatara by Patrul Rinpoche (in English ) 
* Santideva: a bibliography  registration needed
* 
* 

பகுப்பு:இந்திய மெய்யியலாளர்கள்
பகுப்பு:பௌத்த மெய்யியலாளர்கள்
பகுப்பு:இந்தியப் பௌத்தர்கள்
பகுப்பு:மகாயான பௌத்தர்கள்
அறுபுளோரோபிளாட்டினேட்டு

**அறுபுளோரோபிளாட்டினேட்டு** *(Hexafluoroplatinate)* என்பது அறுபுளோரோபிளாட்டினேட்டு எதிர்மின் அயனிகளைக் (PtF6−) கொண்டுள்ள ஒரு வேதிச் சேர்மமாகும். இச்சேர்மம் எக்சாபுளோரோபிளாட்டினேட்டு என்ற பெயராலும் அழைக்கப்படுகிறது. பிளாட்டினம் அறுபுளோரைடுடன் வேதிப்பொருட்களைச் சேர்ப்பதால் அறுபுளோரோபிளாட்டினேட்டு உருவாகிறது.

## உதாரணங்கள்

*டையாக்சிசனைல் எக்சாபுளோரோபிளாட்டினேட்டு (O2PtF6), அரிதாக இதில் டையாக்சிசனைல் ஆக்சி நேர்மின்னயனி சேர்ந்திருக்கும்.

*செனான் எக்சாபுளோரோபிளாட்டினேட்டு ("XePtF6"), முதலாவதாகத் தயாரிக்கப்பட்ட மந்தவாயுச் சேர்மம் இதுவாகும்.(The Xe+ இல் உள்ள Xe+ அயனி ஒரு தனி உறுப்பாக நிலைப்புத் தன்மை அற்றதாகும். எனவே  XePtF6 சேர்மமும் நிலைப்புத் தன்மையற்றதாக உள்ளது. விரைவில் இது விகிதச்சமமின்றி சிதைந்து XeFPtF5, XeFPt2F11, மற்றும் Xe2F3PtF6.சேர்மங்களாக மாறுகிறது)  

## மேற்கோள்கள்

பகுப்பு:எதிர்மின் அயனிகள்
அறுநைட்ரேட்டோ அலுமினேட்டு

**அறுநைட்ரேட்டோ அலுமினேட்டு** *(Hexanitratoaluminate)* என்பது [Al(NO3)6]3− என்ற வாய்ப்பாட்டைக் கொண்ட ஓர் எதிர்மின் அயனியாகும். அலுமினியமும் ஆறு நைட்ரேட்டு தொகுதிகளும் சேர்ந்து இந்த எதிர்மின் அயனி உருவாகிறது. இந்த அயனிகளே அறுநைட்ரேட்டோ அலுமினேட்டு உப்புகளாக உருவாகின்றன. எக்சாநைட்ரேட்டோ அலுமினேட்டு என்ற பெயராலும் இந்த அயனி அழைக்கப்படுகிறது.
 
## தொடர்புடைய சேர்மங்கள்

எக்சாபெர்குளோரேட்டோ அலுமினேட்டு [Al(ClO4)6]3− அயனியில் பெர்குளோரேட்டு தொகுதிகள் நைட்ரேட்டுக்குப் பதிலாக உள்ளன. நைட்ரேட்டுகளைப் போலவே இவையும் தண்ணீருடன் உடனடியான வினைகளை வெளிப்படுத்துகின்றன. பெண்டாநைட்ரேட்டோ அலுமினேட்டுகளில் ஐந்து நைட்ரேட்டு தொகுதிகளும் , டெட்ராநைட்ரேட்டோ அலுமினேட்டுகளில் நான்கு நைட்ரேட்டு தொகுதிகளும் உள்ளன.

## உதாரணங்கள்

பொட்டாசியம் எக்சாநைட்ரேட்டோ அலுமினேட்டு ஒரு அறியப்பட்ட சேர்மமாகும்.- K3[Al(NO3)6].
டெட்ராமெத்திலமோனியம் எக்சாநைட்ரேட்டோ அலுமினேட்டை உருவாக்க முடியும்.  டெட்ராமெத்திலமோனியம் குளோரைடு, அலுமினியம் குளோரைடு, டைநைட்ரசன் டெட்ராக்சைடு, நைட்ரோமீத்தேன் ஆகியனவற்ரைக் கொண்டு இதைத் தயாரிக்கலாம்.
 
ருபீடியம் எக்சாநைட்ரேட்டோ அலுமினேட்டும் கிடைக்கப்பெறுகிறது. 

## மேற்கோள்கள்

பகுப்பு:எதிர்மின் அயனிகள்
பகுப்பு:அலுமினியம் சேர்மங்கள்
பகுப்பு:நைட்ரேட்டுகள்
கொரோனா (ஒளியியல் நிகழ்வு)

வானிலையியலில் **கொரோனா அல்லது ஒளிவட்டம்** (*Corona*)சூரியனில் அல்லது நிலாவில் விளிம்பு விளைவால் ஏற்படும் ஒரு ஒளியியல் நிகழ்வாகும். நட்சத்திரங்களாலும், கோள்களாலும், நீர் துளிகளாலும், மேகங்களிலுள்ள பனிப் படிகங்களாலும், கண்ணாடியின் மேற்பரப்பில் உள்ள மூடுபனிகளாலும் சில நேரங்களில் ஒளிவட்டம் உருவாகிறது. கொரோனா என்பது வானுலக பொருட்களைச் சுற்றி பல மையங்களைக் கொண்ட பல வண்ண வளையங்களைக் கொண்டு மையத்தில் வெளிச்சமான பகுதியைப் பெற்றிருக்கும்.  மையத்தில் வெளிச்சமான பகுதி (aureole) நிலவின் ஒளிவட்டத்தில் உள்ளது. இது மையத்தில் வெளிர் நீல வட்டமாகவும், ஓரங்களில் செம்பழுப்பு நிறத்துடனும் காணப்படும். ஒளிவட்டத்தின் கோண அளவு, அதை உருவாக்கும் நீர் துளிகளின் விட்ட அளவைப் பொறுத்தது. சிறிய நீர் துளிகள் பெரிய கொரோனாக்களை உருவாக்கும்.  நீர் துளிகள் ஒரே அளவுடன் இருந்தால் உருவாகும் ஒளிவட்டங்களும் ஒரே பொலிவுடன் இருக்கும். ஒளி எதிரொளிப்பால்  உருவாகும் பரிவேடம் விளிம்பு விளைவால் ஏற்படும் கொரோனாக்களிலிருந்து மாறுபடுகிறது. ஆனால் பரிவேடம் கொரோனாக்களை விட பெரிதாக இருக்கும்.

## மேற்கோள்கள்

## வெளியிணைப்புகள்

* Explanation and image gallery - Atmospheric Optics by Les Cowley
* Rings around the sun and moon: coronae and diffraction
* Corona from Fogged Eyeglasses
* Experimental simulations of pollen coronas
* The Corona

## காட்சியகம்

File:Coronae.jpg|வனத்தில் உருவாகும் கொரோனா
File:Solar coronae reflection.jpg|சூரிய கொரோனாவின் எதிரொளிப்பு காட்சி
File:Coronae at GGB.jpg|கோல்டன் கேட் பாலத்தில் உருவான சூரிய கொரோனா
File:Iridescent fog.jpg|கோல்டன் கேட் பாலத்தில் உருவான பகுதி கொரோனா
File:Moon Marki 19032011 3.JPG|நிலவின் கொரோனா


பகுப்பு:ஒளியியல் தோற்றப்பாடுகள்
பகுப்பு:ஒளியியல் தொடர்பான குறுங்கட்டுரைகள்
பகுப்பு: துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்‎
தமிழ்நாடு வண்ணார் பேரவை

**தமிழ்நாடு வண்ணார் பேரவை** (*Tamilnadu Vannar Peravai*) தமிழ்நாட்டின் அரசியல் சங்கங்களின் ஒன்றாகும்.வண்ணார் மக்களின் பிரச்சினைகளை முன்வைத்து, அவர்களின் ஆதரவை நாடிச் செயல்படுகின்றது.

## மேற்கோள்கள்


பகுப்பு:இந்திய அரசியல் கட்சிகள்
தைவானில் பௌத்தம்

**தைவானில் பௌத்தம்**, தைவான் நாட்டின் சீன மக்களின் மூன்று முக்கியச் சமயங்களில் மகாயானத்தின் தேரவாத பௌத்தமும் ஒன்றாக உள்ளது. உள்ளூர் மக்கள் திருமணம் மற்றும் இறப்புச் சடங்குகளில் தாவோயியம் சமயத்துடன்,  தேரவாத பௌத்த சமயச் சடங்குகளையும் கடைப்பிடிக்கின்றனர்.

தைவான் மக்கள் தொகையில் முப்பத்தைந்து விழுக்காட்டினர் (35%) பௌத்த சமயத்தை பின்பற்றுகின்றனர்.

தைவான் அரசு பௌத்தம் மற்றும் தாவோவியம் சமயங்களை பிரித்து கணக்கிட்டாலும், மக்கள் தொகை கணக்கெடுப்பில் இரண்டு சமயங்களும் ஏறத்தாழ ஒரே அளவில் உள்ளது. தைவான் நாட்டில்  2005ல் நடைபெற்ற மக்கள் தொகை கணக்கெடுப்பின் படி, மொத்த தைவான் மக்கள் தொகையான 23 மில்லியனில் தேரவாத பௌத்த சமயத்தினர் 80 இலட்சமும் (எட்டு மில்லியன்), தாவோவிய சமய மக்கள் 76 இலட்சமுமாக (7.6 மில்லியன்) இருந்தனர்.

## மேற்கோள்கள்


## ஆதாரங்கள்
*Chandler, Stuart. *Establishing a Pure Land on Earth: The Foguang Buddhist Perspective on Modernization and Globalization.* University of Hawaii Press, 2004.
*Government Information Office (Taiwan), *[https://web.archive.org/web/20070113214517/http://www.gio.gov.tw/taiwan-website/5-gp/yearbook/2002/chpt25-4.htm Republic of China Yearbook]*, 2002.
*Hsing, Lawrence Fu-Ch'uan. *Taiwanese Buddhism & Buddhist Temples/* Pacific Cultural Foundation: Taipei, 1983.
*(article 2002.
*
*Laliberte, Andre. "The Politics of Buddhist Organizations in Taiwan: 1989-2003" RoutledgeCurzon, 2004.
*Madsen, Richard. *Democracy's Dharma: Religious Renaissance and Political Development in Taiwan.* University of California Press, 2007.
*David Schak and Hsin-Huang Michael Hsiao, « Taiwan’s Socially Engaged Buddhist Groups », China perspectives [Online], 59 | May - June 2005, Online since 1 June 2008, connection on 2 September 2012. URL : http://chinaperspectives.revues.org/2803
*Buddhism in world cultures [electronic resource]: comparative perspectives / edited by Stephen C. Berkwitz (Santa Barbara : ABC-CLIO, c2006) https://books.google.com/books?id=CRCD96RNxfwC&printsec=frontcover#v=onepage&q=Taiwan&f=false
*A Macroscopic Study of Taiwanese Buddhist History 

## வெளி இணைப்புகள்
*  Buddhism in Taiwan - காணொளி
* Meeting Taiwan's new-age Buddhists
* 台灣佛教世代交替 Lineage of Taiwan's Buddhist teachers
* Dharma Drum Mountain monastery
* Adherents.com 


பகுப்பு:தேரவாத பௌத்தம்
பகுப்பு:ஆசிய மாதக் கட்டுரைகள் நவம்பர் 2017
பகுப்பு:நாடுகள் வாரியாக பௌத்தம்
பகுப்பு:ஆசியாவில் பௌத்தம்
வெப்பமண்டல தோலிலை

**வெப்ப மண்டல தோலிலை** (**tropical leatherleaf)**இருசொற் பெயரீடு ***Laevicaulis alte)*** என்பது வெப்பவலையத்தில் காணப்படக்கூடிய ஓடற்ற நத்தை இன உயிரினமாகும். 

## விளக்கம்
இந்த நத்தைகள்  இருண்ட நிறமுடையவை. இவை  7 அல்லது 8 செ.மீ நீளம் கொண்டதாகவும், ஓடற்றும் இருக்கும். நீட்டிக்கொள்ளவும் குறுக்கிக்கொள்ளவும் கூடிய நெகிழ்வான உடலைப் பெற்றது. ஏதாவது ஆபத்து வந்தால் உடலை குறுக்கிக்கொள்ளவோ சுருட்டிக்கொள்ளவோ செய்யும்.

இந்த நத்தைகள், மிகவும் குறுகிய அடியைக் கொண்டது; இளம் நத்தைகளின் அடி 1 மிமீ அளவுடனும் வயது வந்தவை 4 அல்லது 5 மிமீ அகல அடியுடனும் இருக்கும்.

இதன் உணர்கொம்புகள் சிறியவைவையாக, 2 அல்லது 3 மிமீ நீளமானதாக இருக்கும், அவை அவற்றின் மென்தோலுக்கு அப்பால் அரிதாகவே நீள்கின்றன.
இடது|thumb|View of contracted individual, the anterior end is to the right
## பரவல்
இந்த இனம் ஆப்பிரிக்கா (மேற்கு ஆபிரிக்கா மற்றும் கிழக்கு ஆப்பிரிக்கா) பகுதியைச் சேர்ந்ததாக இருக்கலாம்.
* தான்சானியா
இது பின்வரும் பகுதிகளில் அறிமுகப்படுத்தப்பட்டு, ஒரு ஆக்கிரமிப்பு இனமாக மாறியுள்ளது:
* தெற்கு ஆசியா
* Pratas Islands, Taiwan
* அமெரிக்க ஐக்கிய நாடு (ஹவாய்)
* இந்தியப் பெருங்கடல் தீவுகள்
* ஆத்திரேலியா (1889 க்குப் பிறகு)
* சமோவா
* மற்றும் பிற இடங்கள்

## மேற்கோள்கள்

## வெளி இணைப்புகள்
* articles at PubMed
* Profile at ITIS
* Distribution in Australia
* Distribution in United States 
* In English and in Chinese
**படங்கள்**:
* Drawing of ventral part of body , photo  (In Japanese)
* ''Laevicaulis alte''  at  Samoan Snail Project
* Photo  (Japanese)
* http://seastar.cocolog-nifty.com/1st/cat286670/, http://seastar.cocolog-nifty.com/1st/2004/06/post_16.html (Japanese)
* Photo  (Japanese)
**Genome**:
* Sequences 18S rRNA
* Vernacular names: http://www.biolib.cz/cz/taxonnames/id132895:
** 皺足蛞蝓 (Chinese)
** アシヒダナメクジ (Japanese)

பகுப்பு:நத்தைகள்
நாக்ஸ் கோட்டை

** நாக்ஸ் கோட்டை (Fort Knox)** என்பது ஐக்கிய அமெரிக்காவின், கென்டக்கி மாநிலத்தின், லூயிவில் நகரில் உள்ள அமெரிக் படைத்துறையின் கேந்திரமாக உள்ளது ஆகும். இது அமெரிக்காவின் உத்தியோகபூர்வ தங்க இருப்பின் ஒரு பெரிய பகுதியைப் பாதுகாப்பாக வைக்கப் பயன்படுத்தப்படுகிறது. இது  109,000 ஏக்கர் (170&nbsp;&#xB9A;&#xBA4;&#xBC1;&#xBB0; மைல், 441&nbsp;km²) பரப்பளவைக் கொண்டது. புலிட், ஹார்டின், மீட் ஆகிய மாவட்டங்களின் எல்லைப் பகுதிகளை உள்ளடக்கியதாக உள்ளது. இங்கு தற்போது இராணுவ மனிதவள கட்டளை, யுனைடெட் ஸ்டேட்ஸ் ஆர்ட் கேடட் கட்டளை மற்றும் யுனைடெட் ஸ்டேட்ஸ் இராணுவம் அன்ட் அன்ஷன் கமாண்ட் ஆகியவற்றை உள்ளடக்கிய இராணுவ மனிதவள மேம்பாட்டு மையம் உள்ளது. 60 ஆண்டுகளாக ஃபோர்ட் நாக்ஸ் யு.எஸ். ஆர்மி ஆர்மோர் சென்டர் மற்றும் யு.எஸ். ஆர்மி ஆர்மோர் பள்ளி (தற்போது பென்னிங் கோட்டைக்கு மாற்றப்பட்டுள்ளது), மேலும் இராணுவம் மற்றும் ஐக்கிய அமெரிக்க ஈரூடகப் படைப்பிரிவு இரண்டும் எம்1 ஆப்ராம்ஸ் கவச வாகணப் பயிற்சியில் ஈடுபடுகின்றன. கோட்டையில் உள்ள ஜெனரல் ஜோர்ஜ் பட்டன் அருங்காட்சியகத்தில் அமெரிக்க இராணுவத்தின் குதிரைப்படை மற்றும் கவச வீரர்களின் வரலாறு, மற்றும் ஜெனரல் ஜார்ஜ் எஸ். பாட்டின் வாழ்க்கை வரலாறு, ஜார்ஜ் போன்றவற்றைக் காணலாம் அமெரிக்காவின் சுதந்திரப் பிரகடனம், அமெரிக்க அரசியலமைப்புச் சட்டம், லிங்கனின் கெடிஸ்பார்க் உரை, மாக்னா கார்ட்டா (இங்கிலாந்தின் மன்னன் ஜான் பிரிட்டிஷாரின் பிடியிலிருந்து அமெரிக்காவை நீக்கிய ஒப்பந்தம்) ஆகியவற்றின் மூலப் பிரதிகள் இங்கு சேமிக்கப்பட்டு வருகின்றன.

## தங்க வைப்பகம்
இடது|thumb|200x200px|யு.எஸ் கோல்ட் புல்லியன் வைப்பகம்
இந்தக் கோட்டை 1936 திசம்பரில் கட்டி முடிக்கப்பட்டது. அமெரிக்க ராணுவம். 1937 சனவரியில் பல கப்பல்கள் மூலமாகத் தங்கத்தை இங்கே எடுத்து வந்து பாதுகாப்பாக வைத்தது. ஐக்கிய அமெரிக்கக் கருவூலத் திணைக்களமானது 1937 ஆம் ஆண்டிலிருந்து இந்த  தங்க வைப்பகத்தைப் பராமரிக்கும் பொறுப்பைக் கொண்டுள்ளது. இந்தப் பகுதி கருவூலத் திணைக்களத்தால் மட்டுமே இயக்கப்படுகிறது.

## மேற்கோள்கள்

பகுப்பு:ஐக்கிய அமெரிக்கா
ஐதரசன் எதிர்மின் அயனி

**ஐதரசன் எதிர்மின் அயனி** *(Hydrogen anion)* என்பது H− என்ற குறியீட்டைக் கொண்ட ஓர் எதிர்மின் அயனியாகும். ஐதரசன் அணுவின் எதிர்மின் சுமை கொண்ட அயனியான இது விண்மீன்களின் சுற்றுச்சூழலில் பகுதிப்பொருளாக உள்ளது. வேதியியலில் ஐதரசன் எதிர்மின் அயனியை ஐதரைடு என்பர். ஒரு புரோட்டானைக் கொண்டுள்ள உட்கருவைச் சுற்றி இரண்டு எலக்ட்ரான்கள் மின்னியக்கு விசையால் பிணைக்கப்பட்டு இந்த அயனி உருவாகியுள்ளது.

## தோற்றம்

சூரியனின் ஒளிமண்டலத்தில் ஐதரசன் எதிர்மின் அயனி ஒரு முக்கியமான வேதி இனமாகக் கருதப்படுகிறது. சூரியனின் ஆற்றலை 0.75–4.0 வீச்சு எலக்ட்ரான் வோல்ட்டு அளவிற்கு ஐதரசன் எதிர்மின் அயனி ஈர்த்துக் கொள்கிறது. இந்த அளவை அகச்சிகப்பு ஒளிக்கற்றை முதல் கட்புலனாகும் எல்லைவரையில் இந்த வீச்சை அறியமுடியும். (இராவ்1999, சீனுவாசன் 1999) புவியின் அயனமண்டலத்திலும் (இராவ்1999) ஐதரசன் எதிர்மின் அயனி தோன்றுகிறது. துகள் முடுக்கிகளாலும் இவற்றை உற்பத்தி செய்யமுடியும்.

அன்சு பெத்தி முதன்முதலில் ஐதரசன் எதிர்மின் அயனியின் இருப்பை 1929 ஆம் ஆண்டு கோட்பாடுகளின் படி நிருபித்தார்.(பெத்தி1929). H− தனித்தநிலையில் ஒரு நிலைப்புத் தன்மையற்ற அயனியாகும். ஏனெனில் இதில் கட்டுண்ட கிளர்வுநிலை ஏதுமில்லை என்று இறுதியாக 1977 ஆம் ஆண்டு இல் என்பவர் நிருபித்தார். இவருடைய முடிவுகள் துகள் முடுக்கிகள் மூலமாக பரிசோதனைக்கு உட்படுத்தப்பட்டு ஆய்வு செய்யப்பட்டன (பிரையாண்டு 1977)).
வேதியியலில் ஐதரைடு எதிர்மின் அயனி என்பது ஐதரசன் அயனியானது முறையாக ஆக்சிசனேற்ற நிலை −1 .என இருப்பதைக் குறிக்கிறது.

பொதுவாக ஐதரசன் பிற தனிமங்களுடன் சேர்ந்து உருவாகும் சேர்மங்கள் ஐதரைடுகள் எனப்படுகின்றன. இச்சேர்மங்களின் ஆக்சிசனேற்ற நிலை -1 ஆகவே இருக்கின்றது. இதுபோன்ற பெரும்பாலான சேர்மங்களில் ஐதரசனும் அதற்கு வெகு அருகில் உள்ள தனிமமும் சேர்கின்ற பிணைப்புகள் சகபிணைப்புகளாகக்  கருதப்படுகின்றன. போரோ ஐதரைடு எதிர்மின் அயனியை (BH−) உதாரணமாகக் கூறலாம்.

## இவற்றையும் காண்க
*நீரிய மின்மி

## மேற்கோள்கள்

பகுப்பு:எதிர்மின் அயனிகள்
பகுப்பு:வானியற்பியல்
பகுப்பு:ஐதரசன் இயற்பியல்
கிளாரஸ்

**கிளாரஸ்**  சுவிட்சர்லாந்து நாட்டின் ஒரு பகுதியாகும். இங்கு வாழும் மக்கள் கிருத்துவத்தின் பல்வேறு பிரிவுகளை ஏற்றுக்கொண்டுள்ளனர்.

## மேற்கோள்கள்

பகுப்பு:சுவிட்சர்லாந்தின் மாநகராட்சிகள்
உணர்வு நிலை

thumb|உணர்வு நிலையின் பிரதிநிதித்துவம், ஆங்கிலேய பாராசெல்சிய மருத்துவர் இராபர்ட் ஃப்லூட்டின் 17ம் நூற்றாண்டு ஒவியம்
**உணர்வு நிலை** (consciousness) அல்லது **நனவு** என்பது, மிகச்சுறுக்கமாகக் கூறின், ஒரு உயிர் தன் உட்புற வெளிப்புற இருத்தலை அறிந்த உணர்திறன் ஆகும். அதாவது தனது இருத்தல் நிலையையும் சூழலேடு அது கொண்ட தொடர்பையும் குறித்த விழிப்புணர்வை தனக்குள்ளேயே அறிந்திருப்பது ஆகும். இது உணரும் தன்மை, உள்ளுணர்வு, அனுபவிக்கும் அல்லது உணரும் திறன், சுயநினைவு அல்லது ஆன்மாவின் உணர்வு, மற்றும் மனதின் நிர்வாகக் கட்டுப்பாட்டு அமைப்பு என பல்வேறு வகையில் வரையறுக்கப்பட்டுள்ளது.

## உணர்வு நிலையின் வகைகள்
உணர்வு நிலை கீழ்கண்ட வகைப்படுகின்றது:
# அனுபவ உணர்வு நிலை
# நடைமுறை உணர்வு நிலை
# பிரதிபலிப்பு உணர்வு நிலை
# பிரதிபலிப்பு வினை உணர்வு நிலை

## உணர்வு நிலையின் வகைகள்
வலது|thumb|180x180px|ஒரு புத்த துறவியின் தியானம்
இரண்டு பரவலாக ஏற்றுக்கொள்ளப்பட்ட மாற்றப்பட்ட நிலைகள் தூக்கம் மற்றும் கனவு ஆகும். கனவு தூக்கம் மற்றும் கனவு அல்லாத தூக்கம் ஒரு வெளிப்புற பார்வையாளருக்கு மிகவும் ஒத்தவை போலத் தோன்றினாலும், ஒவ்வொன்றும் மூளையின் செயல்பாடு, வளர்சிதை மாற்றச் செயல்பாடு, மற்றும் கண் இயக்கம் ஆகிய தனித்துவமான வடிவங்களுடன் தொடர்புடையது; ஒவ்வொன்றும் ஒரு தனித்துவமான அனுபவம் மற்றும் அறிவாற்றல் ஆகியவற்றுடன் தொடர்புடையது. சாதாரண கனவு அல்லாத தூக்கத்தின் போது விழிப்போர் தெளிவற்ற மற்றும் குறிப்புகளை மட்டுமே கூறுகின்றனர். அவர்களின் அனுபவங்கள் ஒரு தொடர்ச்சியாக இணைந்திருக்கவில்லை. மாறாகக் கனவு தூக்கத்தின் போது, விழிப்போர் விரிவான அனுபவங்களைக் கூறுகின்றனர். எனினும் இவையும் விநோதமான அல்லது நம்ப முடியாத ஊடுருவல்களால் குறுக்கீடு செய்யப்படலாம்.

## இவற்றையும் பார்க்க
* அறிதிறன்
* உணர்திறன்
* விழிப்புணர்வு
* சுயவிழிப்புணர்வு

## உசாத்துணை

பகுப்பு:நரம்புசார் உளவியல்
பகுப்பு:அறிதிறன்
பகுப்பு:அறிதிற அறிவியல்
பூர்வ குடிகள்

[thumb|குதிரையின் மீது ஒரு நவாசோ மனிதன், நினைவுச்சின்ன பள்ளத்தாக்கு, [அரிசோனா, அமெரிக்க ஐக்கிய நாடுகள்]]
[thumb|ஒரு பாரம்பரிய கமுதிக் மீது [இனுவிட்டு, கேப் டோர்செட், நூனவுட், கனடா]]
**பூர்வ குடிகள்** என்பவர்கள் இனக் குழுக்கள் ஆவர். இவர்கள் ஒரு குறிப்பிட்ட பிராந்தியத்தின் அசல் குடிமக்கள் ஆவர். இவர்கள் சமீபத்தில் குடியேறிய, ஆக்கிரமிக்கப்பட்ட அல்லது காலனித்துவப்படுத்திய மக்களிலிருந்து மாறுபடுகின்றனர். மக்கள் அவர்களது மரபுகள் அல்லது ஒரு குறிப்பிட்ட பகுதிக்குத் தொடர்புடைய ஒரு ஆரம்பகால கலாச்சாரத்தின் மற்ற அம்சங்களை பராமரிக்கும்போது வழக்கமாக பூர்வ குடிகளாக விவரிக்கப்படுகின்றனர். அனைத்து பூர்வ குடிகளும் இந்தப் பண்புகளைப் பகிர்ந்து கொள்ளவில்லை. சில நேரங்களில் ஆடை, மதம் அல்லது மொழி போன்ற காலனித்துவ கலாச்சாரத்தின் கணிசமான கூறுகளை ஏற்றுக்கொண்டுள்ளனர். ஒரு குறிப்பிட்ட பிராந்தியத்தில் பூர்வ குடிகள் குடியேறி இருக்கலாம் அல்லது ஒரு பெரிய பிரதேசத்தில் ஒரு நாடோடி வாழ்க்கை முறையை வெளிப்படுத்தலாம், ஆனால் அவர்கள் பொதுவாக வரலாற்று ரீதியாக அவர்கள் சார்ந்த ஒரு குறிப்பிட்ட பிரதேசத்துடன் தொடர்புபடுத்தப்படுகின்றனர்.ஒவ்வொரு குடியேற்ற காலநிலை மண்டலத்திலும், உலகின் கண்டத்திலும் பூர்வ குடிச் சமூகங்கள் காணப்படுகின்றன.

## உசாத்துணை

பகுப்பு:இனங்கள்
பகுப்பு:பழங்குடிகள்
உன்னதமான எண்வகை மார்க்கங்கள்

வலது|thumb|238x238px|எட்டு ஆரை தர்மச் சக்கரம் உன்னதமான எண்வகை மார்க்கங்களைக் குறிக்கிறது

**உன்னதமான எண்வகை மார்க்கங்கள்** (பாளி: *அரியோ அட்தங்கிகோ மக்கோ*, சமசுகிருதம்: *ஆர்யஸ்டங்கமார்க்கா*) என்பவை வலிந்த மறுபிறப்புச் சுழற்சியான பிறவிச்சுழற்சியிலிருந்து விடுதலைக்கு வழிவகுக்கும் பௌத்த நடைமுறைகளின் பாதையின் ஆரம்ப சுருக்கம் ஆகும். 

எண்வகை மார்க்கங்களில் எட்டு நடைமுறைகள் உள்ளன: நல்ல எண்ணம், நல்ல நம்பிக்கை, நல்ல பேச்சு, நல்ல செயல், நல்ல வாழ்க்கை, நல்ல முயற்சி, நல்ல சிந்தனை, மற்றும் நல்ல நோக்கம் (தியானத்தில் முழு ஈடுபாடு அல்லது ஐக்கியம்). ஆரம்பகால புத்தமதத்தில், இந்த நடைமுறைகள் நுண்ணறிவுடன் (நல்ல எண்ணம்) ஆரம்பிக்கப்பட்டு தியானா/சமாதி ஆகியவை துன்பத்தில் இருந்து விடுவிக்கும் முக்கிய நடைமுறைகளாக முடிவடைகிறது. பிற்கால புத்தமதத்தில், நல்ல எண்ணம் (ப்ரஜ்னா) என்பது  துன்பத்தில் இருந்து விடுவிக்கும் முக்கிய நடைமுறையாக கருதப்பட்டு, மார்க்கங்களின் வித்தியாசமான கருத்து மற்றும் கட்டமைப்பிற்கு வழிவகுத்தது.

## இதனையும் காண்க
* தச சீலம்
* பஞ்ச சீலங்கள்

## உசாத்துணை

பகுப்பு:பௌத்த மெய்யியல்
அதிசர்

**அதிசர்**  (கிபி 982 - 1054) இந்தியாவின்  வங்காள பௌத்த சமய பிக்கு  ஆவார். வங்காள பாலப் பேரரசில் (தற்கால   வங்காளதேசம், முன்சிகஞ்ச் மாவட்டம்) விக்கிரம்பூரில் பிறந்தவர். பிக்குவாக துறவறம் ஏற்று,  நாலந்தா பல்கலைக்கழகத்தில் பௌத்த சாத்திரங்களை பயின்றவர்.

அதிசர் கிபி 11ம் நூற்றாண்டில் மகாயானம் மற்றும் வஜ்ஜிராயன பௌத்த தத்துவங்களை திபெத் முதல் சுமத்திரா வரையிலான அசிய நாடுகளில் பரப்புவதில் முன்னிலை வகித்தவர்.  திபெத்தில்  சர்மா பௌத்த 
குருகுல மரபை தோற்றுவித்தவர்.

கிபி 1013ல் சிறீவிஜயம் எனப்படும் தற்கால மலேசியா மற்றும் இந்தோனேசியா பகுதிகளில் 12 ஆண்டுகள் தங்கி, பௌத்த சமயத்தை  அப்பகுதிகளில் பரப்பியவர். நவீன பௌத்த சமயத்தின் புகழ் பெற்றவராக கருதப்படும் அசிதரின் மாணவரான திரோம்டன் என்பவர் திபெத்தில்  கதம் பௌத்த தத்துவத்தை நிறுவியவர் ஆவார். 

நாகார்ச்சுனர், சந்திரகீர்த்தி அசங்கர் மற்றும் வசுபந்து போன்ற பௌத்த அறிஞர்கள் வழியில் வந்தவர் அதிசர். அதிசரின் குருமார்களில் முக்கியமாகக் கருதப்படுபவர் தர்மகீர்த்திசிறீ ஆவார்.

## படைப்புகள்
*போதிபாதபிரதீபம் 
*போதிபாத பிரதீபகஞ்ஜிகா நாமா
*சர்யாசம்கிரகபிரதீபம் 
*சத்தியத்வ அவதாரம்:
*போதிசத்துவமன்யாவளி 
*மத்தியாமக ரத்தினாபிரதீபம்
*மகாயானபாத சாதனா சங்கிரகம் 
* சிக்ஷா சமுச்சய அபிசமயம்  
*பிரக்ஞான பரமிதாபிந்தார்த்த பிரதீபம் 
*ஏகவீரசாதனா 
*விமலரத்தின லேகா

## மேற்கோள்கள்

### ஆதார நூல்கள்
* 
* Khenpo Konchog Gyaltsen, *Great Kagyu Masters: The Golden Lineage Treasury*, Snow Lion Publications
* Geshe Sonam Rinchen, *Atiśa's Lamp for the Path to Enlightenment*, Snow Lion Publications
* 
* 

## வெளி இணைப்புகள்

* Bibliography of Atisha's works, Item 596, Karl Potter, University of Washington
* Advice from Atiśa's Heart
* Atiśa Dipamkara on Banglapedia
* English Translation of Lamp to the Path of Enlightenment (by Dr. Alexander Berzin)

பகுப்பு:982 பிறப்புகள்
பகுப்பு:1054 இறப்புகள்
பகுப்பு:வங்காள மக்கள்
பகுப்பு:பௌத்த அறிஞர்கள்
பகுப்பு:பௌத்த எழுத்தாளர்கள்
பகுப்பு:இந்திய மெய்யியலாளர்கள்
பகுப்பு:இந்தியப் பௌத்தர்கள்
கோங்வு பேரரசர்

**கோங்வு பேரரசர்** (21 அக்டோபர் 1328 – 24 சூன் 1398) என்பவர் சீனாவின் மிங் வம்சத்தைத் தோற்றுவித்தவர் ஆவார். இவரே இவ்வம்சத்தின் முதல் பேரரசர் ஆவார். இவரது பெயர் சு யுவான்-ஜாங்.

14-ம் நூற்றாண்டின் மத்தியில், பஞ்சம், கொள்ளை நோய்கள் மற்றும் விவசாயிகளின் கலகங்கள் சீனா முழுவதும் பரவின. சீனாவைக் கைப்பற்றிய படைக்கு சு யுவான்ஜாங் தலைமை தாங்கினார். இதனால் மங்கோலியர்கள் தலைமையிலான யுவான் வம்சம் நிறைவுற்றது. மத்திய ஆசிய ஸ்டெப்பிகளுக்கு மங்கோலியர்கள் பின்வாங்கக் கட்டாயப்படுத்தப்பட்டனர். 

### நூல்கள்

* Dreyer, Edward. (1982). *Early Ming China: A Political History*. Stanford: Stanford University Press. .
* Stearns, Peter N., et al. (2006). *World Civilizations: The Global Experience.* AP Edition DBQ Update. New York: Pearson Education, Inc.
* *[[History of Ming]]*, vol. 1, vol. 2, vol. 3

## குறிப்புகள்
 

## மேலும் படிக்க

*
* Brook, Timothy. (1998). *[[The Confusions of Pleasure: Commerce and Culture in Ming China]]*. Berkeley: University of California Press.  (Paperback).
*
*

பகுப்பு:1328 பிறப்புகள்
பகுப்பு:14 ஆம் நூற்றாண்டு சீன மன்னர்கள்